《贫居自述 其二》
明代·李孔修

閒居乐事少人知，野老风情自不羁。三径菊边元亮酒，百花潭畔杜陵诗。

未知消长还观易，不较输赢懒下棋。拾得尧夫安乐扁，将来悬在小茅茨。

作者简介：明广东顺德人，居广州，字子长，号抱真子。陈献章弟子。好读书，尤精《周易》。擅诗画，工书法。家贫，犹不肯投合于时。二十年不入城市。